cyanic-selkie/wikianc huggingface dataset:
Geirr Tveitt
Politiske holdninger og kulturpolitisk virke
Han fikk Statens kunstnerlønn under krigen og igjen fra 1958. I Hardanger kom Tveitt med i motstandsarbeid og ble av sambygdingene sett på som en «god nordmann». Han kunne for eksempel huse motstandsfolk i sitt hjem. . Likevel ble han ekskludert fra TONO og Norsk Komponistforening etter krigen. Tveitt betraktet dette som et justismord. Han ba selv om at hans forhold skulle undersøkes av den uavhengige rådgivende nemnd for opprydning i kunstnerorganisasjoner. Nemnda var nedsatt av Justisdepartementet og besto av tre jurister, deriblant høyesterettsdommer og lagmann Erik Solem. Nemnda frifant Tveitt for anklager om unasjonal holdning, men gav betinget kritikk for at han hadde mottatt kunstnerlønn og arbeidsstipend. Resultatet av nemndas undersøkelser førte til at Geirr Tveitt året etter ble tatt opp igjen som fullverdig medlem i komponistforeningen og Tono.
Til tross for at det ikke var grunnlag for å rettsforfølge Geirr Tveitt, er det gjennom hele etterkrigstiden med ujevne mellomrom blitt sådd tvil om Tveitts holdninger under okkupasjonen. Pianisten Kjell Bækkelund fant derfor grunn til å rykke ut i Aftenposten 5. juli 1994 og skrev under tittelen «Mobbingen av et geni» blant annet følgende: «Geirr Tveitt var et geni. Han stilte seg dermed for hugg – i en andedam som ikke var overbefolket med den slags talenter».
Av granskningsnemndas dokument
Skrivet fra den uavhengige rådgivende nemnd for opprydning i kunstnerorganisasjoner er datert 06.05.1946 og er undertegnet av Erik Solem (høyesterettsdommer og lagmann), Leif S. Rode og Fr. H. Winsnes. Etter å ha listet opp i alt fire punkter vedrørende Geirr Tveitts forhold under den tyske okkupasjonen, konkluderes det at «Nemnden finner ikke at Geirr Tveitt ved sitt forhold i noen av disse punkter har forrådt Norges sak. Nemnda uttaler videre at Geirr Tveitt drev direkte antinazistisk virksomhet og skriver «at det neppe er tvilsomt at Tveit har vært til hjelp for den nasjonale front [dvs. fronten mot okkupasjonsmakten] i sitt arbeid i det konsultative råd, og at man må godskrive ham, i alle fall delvis, at en rekke nazistiske tiltak strandet. Videre er den enig i at Tveit i det hele synes å ha benyttet alle midler som var til rådighet for å holde sin linje [dvs. den antinazistiske linje], og har ført en kraftig og uredd penn med risiko for sin egen sikkerhet. Til slutt har han uten omsvøp sagt klart fra om grunnene for sin fratreden.» [Dvs. at Tveitt, på en måte som ikke var til å misforstå, har forklart hvorfor han gikk ut av det konsultative råd».
Karrieren etter krigen
Tilbake i Hardanger forsvant Tveitt ut av rampelyset. Han la nå ned et stort arbeid i å nedtegne vokalmelodier fra folketradisjonen, i hovedsak fra Hardangerregionen. Han samlet i løpet av sitt liv rundt 1000 slike. Det er dette stoffet som kom til å danne grunnlaget for det populære instrumentalverket Hundrad hardingtonar frå Hardanger.
NRK
På 1960- og 1970-tallet arbeidet Tveitt i NRK radio som programsekretær og det er fra denne perioden at mange av hans mest kjente sanger ble skrevet til poesi av lyrikere som han presenterte i programmene; blant annet Arnulf Øverland, Aslaug Vaa og Herman Wildenvey.
Tveitt hadde en usedvanlig lett notepenn. Han skrev svært kompliserte orkesterpartiturer nesten uten kladd eller skisser. Hans andre konsert for hardingfele og orkester, «Tri fjordar», ble skrevet rett ned. Den første solisten som skulle urfremføre den sa senere at notene var så pent skrevet at han trodde det måtte ligge et omfattende skissearbeide bak. Tveitt var også svært impulsiv. Verkene kunne plutselig forandres om han fikk et kreativt innfall for eksempel på en konsert. Der kunne resultatet iblant fravike sterkt fra det opprinnelige.
Turné i Europa
I årene 1947 – 54 turnerte Geirr Tveitt en rekke steder i Sør-Europa, bl.a. en rekke ganger i Paris hvor han ble hilst velkommen som Nordens Bartok, og i Nord-Afrika. Han ble anerkjent og mange av konsertene var store suksesser. Som pianist fremførte han verker av Edvard Grieg, Frédéric Chopin og Franz Liszt, foruten egne komposisjoner.
Illustrerende for hans improvisatoriske evner er en situasjon fra 1947 da han skulle spille et Grieg-stykke direkte på BBC radio i London. Mens han satt og ventet på klarsignalet fikk han plutselig jernteppe og husket ingenting. Han improviserte da et «nytt» Grieg-stykke på direkten.
Det han spilte mest og fikk mest anerkjennelse for, var hans bearbeidelser av hans folketoner fra Hardanger. Disse finnes i en klaverversjon med 50 nummer, og som fire orkestersuiter med tilsammen 60 nummer. Han fikk også stor oppmerksomhet for sin klaversonate nr. 29, Sonata etere og den fjerde klaverkonserten, «Aurora Borealis» (Nordljos) som er et av hans mest modernistiske verk. Her skildres nordlyset spill i tre satser: Nordljoset vaknar yvir haustfargane –  Det glitrar pao vinterhimlen  –  og siglar burt i vårnatti.
Forfulgt av ulykker
En rekke ulykker fulgte Tveitt. Det partituret til «Baldurs draumar» som ble brukt i Paris, ble borte i et flyangrep over London under krigen. Huset hans Bjødnabrakane i Norheimsund, 230 meter over havet, ble knust av snøras i 1960. Ti år senere brant bolighuset på Tveitt ned. I denne katastrofen forsvant så godt som samtlige originale nedtegnelser av folketoner. Dertil brant ca. 80 % av hans samlede musikalske produksjon opp. En del av musikken som gikk tapt er senere blitt rekonstruert på grunnlag av arkivmateriale, radioopptak og liknende, deriblant partituret til «Baldurs draumar». Rundt 90 verk er derfor fortsatt tilgjengelige. Tapet gikk sterkt inn på Tveitt, som etterhvert mistet lysten på å komponere i de store formater. Han fortsatte imidlertid sitt arbeide i NRK og laget en rekke kulturprogrammer med egen musikk. I NRK har han også, på karakteristisk vis, sunget inn noen av folketonene han samlet inn.
Ekteskap og barn
Tveitt giftet seg første gang 1936 med pianisten Ingebjørg Marie Gresvik (1908–2000). Ekteskapet, som var barnløst, ble oppløst i 1941. Han giftet seg andre gang i 1944 med Karen Margrethe («Tullemor») Berg-Olsen (1918–1997). Etter Tveitts død har hans enke og de to barna nedlagt mye arbeid i å samle og få fram igjen tapte verk.
Inspirasjonskilder
Geirr Tveitts musikk er for en stor del inspirert av norsk natur og folkemusikk, særlig fra Hardanger. En del arbeider er direkte basert på overleverte folketoner. Men like ofte er temaene hans egne, men kan ha en folkemusikalsk svip. Han tok også sterke inntrykk av europeisk kunstmusikk og særlig av impresjonismen der Ravel nok har vært et forbilde. Aram Khatsjaturjan later også til å ha gitt ham impulser som komponist. Tveitt er ofte inspirert av tekst, og særlig de tidlige komposisjonene har referanser til norrøn diktning. Denne er så godt som fraværende i verkene etter krigen. Han var meget skrivefør og utformet gjerne tekstgrunnlaget for sine komposisjoner selv. En stor del av Tveitts musikk nytter modale tonearter, gjerne kalt kirketonearter, som dorisk, frygisk og lydisk. Geirr Tveitts musikalske livsverk var preget av sterke motsetninger. Han var uttalt kritisk mot modernismen, men samtidig oppfattet som radikal i sin samtid. Av enkelte komponister som var preget av et nazistisk kunstsyn ble han vurdert som «entartet». (Ref Hans Jørgen Hurum: Musikken under okkupasjonen.)
Bakgrunnen for sin musikk har Tveitt et stykke på vei beskrevet i det musikkteoretiske verket Tonalitätstheorie des parallellen Leittonsystems i 1937.
Musikalsk ettermæle
Interessen for Tveitts produksjon har etter hans død vært stigende, også internasjonalt, og de fleste av hans gjenværende orkesterverker og konserter er nå innspilt på platemerkene BIS og NAXOS, mange av hans verker er også utgitt av det norske selskapet Simax. Av pianister som har Tveitt på repertoaret, kan nevnes pianistene Leif Ove Andsnes, Håvard Gimse, Einar Røttingen og Geir Botnen.
Musikkprofessor Hallgjerd Aksnes ved Universitetet i Oslo uttalte til Aftenposten at «Som musiker er han etter min mening absolutt en av de viktigste i norsk musikkhistorie i det 20. århundret.»
Spareskillingsbanken
Banken har Kristiansandsregionen som sitt hovedmarked og via internett har den kunder også utenfor kjerneområdet, gjerne kunder som har tilknytning til regionen. Banken er selvstendig, dvs. at den ikke er formelt knyttet til noen bankgrupperinger.
Produkttilbud og eierandeler
Bankens produkttilbud er tradisjonell bankvirksomhet, primært for personkundemarkedet, håndverksbedrifter samt mindre næringskunder. Utlån til private kunder utgjør hele 83% av porteføljen, til næringsvirksomhet 17% (2011). Utlån innen Kristiansand utgjør 78%, mens ca 20% er fordelt noenlunde likt mellom kunder i nabokommuene og på resten av landet.
Banken er medeier i Norne Securities AS og agent for selskapet. Banken er også medeier i Frende Forsikring AS og selger selskapets person- og skadeforsikringer. Boligkredittselskapet Verd Boligkreditt AS ble etablert i 2009 av Spareskillingsbanken sammen med Sparebanken Vest og 8 andre frittstående sparebanker.
Autorisasjonsordningen (AFR)
Spareskillingsbanken er tilsluttet AFR, og rådgiverne er autorisert.
Utdeling til almennyttige formål
Spareskillingsbanken opprettet i 2009 Skillingsfondet som årlig deler ut gaver til almennyttige formål i Kristiansandsregionen. I 2009 og i 2010 ble det delt ut 2,5 mill. kroner. I 2011 kr. 2,25 mill.
Eyvind Schibbye
Eyvind Schibbye (født 26. februar 1933) er pensjonert generalløytnant i Luftforsvaret.
Etter fullført flyskole i 1953 og luftkrigsskole i 1956, var han blant annet sjef for Bodø hovedflystasjon, kommandør for luftstridskreftene i Sør-Norge og øverstkommanderende for Sør-Norge og sjef for Forsvarskommando Sør-Norge.
Schibbye er kommandør av St. Olavs Orden og han er tildelt Forsvarsmedaljen og Vernedyktighetsmedaljen.
Dominique Gisin
Dominique Gisin (født 4. juni 1985) er en sveitsisk alpinist. Hun gjorde seg først bemerket ved å bli nummer fire i utforrenet under junior-VM 2005 i Bardonecchia.
Hun debuterte i verdenscupen i utforrennet i Lake Louise i desember 2005. Etter å overraskende ha kjørt ned til beste tid i treningsomgang, skadet hun kneet i selve rennet, og måtte ta en pause fra konkurranser i fire måneder.
Under VM 2007 i Åre kjørte hun inn til femteplass i utfor.
I OL 2014 ble hun olympisk mester i utfor. Hun delte seieren med Tina Maze.
Verdenscupseire
* delt seier med Anja Pärson
Laugspokal
Laugspokal er et drikkekar som ble brukt i håndverkslaugene. Laugspokalene ble brukt i ritualene når nye medlemmer eller vandrende svenner skulle ønskes velkommen i lauget og til andre høytidelige skåler. De kalles derfor ofte også for velkomster.
Laugspokaler har lokk og er gjerne rikt dekorert. Laugspokalene her ofte påhengte skilt med medlemmenes navn eller initialer og årstall, og skiltene er gjerne dekorert med symboler knyttet til vedkommende fag. Det var skikk og bruk at nye svenner ga et slikt skilt ved opptagelsen i lauget. De bevarte, norske laugspokalene er laget av metall (tinn, kobber eller sølv), men i Danmark er det også brukt laugspokaler av glass, keramikk og tre.
Atalja
Atalja er en bibelsk skikkelse. Hun var datter av Israel-kongen Ahab og hans tyriske dronning Jesabel og judakongen Jorams dronning (2 Kong 8,18).
Etter hennes manns og hennes sønns dårlige styre, grep Atalja makten i Judariket (2 Kong 11). Hun lot drepe alle sine sønnesønner, men prestene hadde reddet en, Joasj. Etter seks års styre, som gav innpass for fremmed gudsdyrkelse og innflytelse, ble hun styrtet, og Joasj ble konge.
Tragedien Athalie av Jean Racine bygger på disse hendelsene.
26. serierunde i Tippeligaen 2009
26. serierunde i Tippeligaen 2009 startet lørdag 26. september klokken 16:00 med Fredrikstad mot Lillestrøm. Runden fortsatte med seks kamper søndag 27. september, fem kamper klokken 18:00 og én kamp 20:00. Runden ble avsluttet mandag 28. september klokken 19:00 med Brann mot Odd Grenland. Med seier over Molde tok Rosenborg sitt 21. seriemesterskap.
Ju Dou – Flammende begjær
Ju Dou – Flammende begjær (originaltittel: 菊豆, pinyin: Jú Dòu) er en kinesisk dramafilm fra 1990 regissert av Zhang Yimou og Yang Fengliang. Hovedrollene spilles av Gong Li og Li Baotian.
Den ble nominert til Gullpalmen ved Filmfestivalen i Cannes og Oscar for beste utenlandske film (som den første fra Kina). Den ble forbudt i Kina like før dens utgivelse, men ble frigitt etter to år.
Handling
Filmens handling er hensatt til en kinesisk landsbygd på 1920-tallet. Tianqing kommer hjem etter en reise og finner ut at hans velstående og maktsyke onkel, Jinshan, har giftet seg for tredje gang, nå med unge og vakre Ju Dou. Hennes oppgave er å skaffe Jinshan en arving, men for å skjule sin egen impotens, mishandler han henne. Det oppstår raskt en spenning mellom nevøen og hans "tante" og etterhvert ender de i opp i et lidenskapelig forhold med hverandre. Det forbudte forholdet fører til at Ju Dou føder en sønn. Jinshan tror at sønnen er hans egen, men etter at han faller av et esel og blir lam, får han vite sannheten. Etter dette gjør han hva han kan for å få ryddet de to av veien, men Ju Dou og Tianqing har sine egne planer. Da Jinshan dør i en drukningulykke tror de to at lykken endelig har hjemsøkt dem, men etter noen år blir de konfrontert av sin egen sønn som har hørt et urovekkende rykte i bygda. Konfrontasjonen ender tragisk.
Filmen skildrer hvordan tradisjoner og normer vanskeliggjør levevilkårene for kjærlighetsforhold som bryter ned disse. Den forbudte kjærligheten utløser mange dramatiske hendelser.
Om filmen
Regissør Zhang Yimou har bakgrunn både som maler og fotograf, noe som gjenspeiles i filmens sterke fargegjengivelser. Han tilhørte på 1990-tallet Kinas yngre generasjon av filmskapere etter kulturrevolusjonen. Ju Dou var hans tredje spillefilm, som i likhet med hans senere filmer ble forbudt i Kina. Men den markerte hans endelige gjennombrudd i den vestlige verden.
Gong Li innehar rollen som Ju Dou og regnes som en av de få virkelige divaene i kinesisk skuespillerkunst. Hun har medvirket i en rekke filmer siden 80-tallet, ikke minst som fast rolletolker i ektemannen Zhang Yimous filmer, som foruten Ju Dou omfatter titler som Rødt korn, Bak den røde lykten, Å leve og Shanghai-triaden.
Anmelderne og publikum
Filmen ble godt mottatt av filmanmelderne og har oppnådd så mye som 100% på Rotten Tomatoes.
Petter Henriksen
Jon Petter Henriksen (født 30. november 1949 i Brooklyn, USA), pensjonert norsk forlagsmann.
Han ble født i Brooklyn av norske foreldre, og bodde i USA til 1963. Sønn av forfatteren Vera Henriksen. Utdannet cand. philol. fra Universitetet i Oslo 1976, med musikk hovedfag.
I sin yrkeskarriere har han arbeidet med kunnskapsorganisering: forlagsredaktør i Kunnskapsforlaget 1977–78, redaksjonssekretær i Kunnskapsforlaget 1978–83, sjefredaktør i Hjemmets Bokforlag og hovedredaktør for Hjemmets / Damms store leksikon 1983–92, sjefredaktør i Kunnskapsforlaget fra 1992, hovedredaktør for Aschehoug og Gyldendals Store norske leksikon frem til 2010, fra 2010 prosjektleder for Det Norske Akademis ordbok (NAOB) frem til ordbokens publisering i 2018.
Som musiker var han medlem av gruppen Stiftelsen 1972–75 og 1979–82, to album. Han komponerte all musikk på to av Kari Bremnes' album (Mitt ville hjerte (1987) og Blå krukke (1989)) og til to forestillinger med tekster av Herbjørg Wassmo ved Eva Dons: Lite grønt bilde i stor blå ramme (De Litterære Festspill i Bergen, 1996) og Tonen med tekster (Festspillene i Nord-Norge / Nationaltheatret, 2002–03). Wassmo-komposisjonene presenteres også på Dons' CD Under iskanten (2006).
Som forfatter har han sammen med sin kone Klara Bøe utgitt Overlevelsesteknikk for dobbeltarbeidende (Cappelen 1988) og Overlevelsesteknikk for unge gamle (Cappelen Damm 2014).
Ángel Boligán Corbo
Boligán har kunstutdannelse fra Escuela Nacional de Instructores de Arte i Havanna, der han ble uteksaminert i 1987. Siden 1992 har han bodd i México. Boligán arbeider nå som avistegner for den meksikanske avisa El Universal, der han bidrar med poengterte kommentartegninger og karikaturer under tittelen Espejo de tinta («Tusjspalten»).
Boligán har fått over 120 internasjonale utmerkelser og hedersomtaler for tegningene sine.
Ani
Ani kan vise til:
Jiang Yu
Jiang Yu (kinesisk: 姜瑜, pinyin: Jiāng Yú, født 1964 i Beijing i Folkerepublikken Kina) er en kinesisk diplomat som nå (2011) er pressetalsperson for det kinesiske utenriksdepartement. Hun fikk denne rollen i 2006.
Euronext NOTC
Euronext NOTC, offisielt NOTC AS, er et selskap som eier et informasjonssystem for norske unoterte aksjer, kalt NOTC-systemet. Selskapet er heleid av Oslo Børs og systemet ble tidligere administrert av Verdipapirforetakenes Forbund.
Selskaper blir kun registrert i NOTC-systemet etter anmodning fra et medlemsforetak. I dette ligger en første vurdering av hvorvidt selskapets aksjer må kunne antas å bli omsatt slik at en registrering kan «forsvares». Minimumsvilkårene for registrering er:
Medlemsforetak
Tilknyttede medlemsforetak kan registrere sine kjøps- og salgsinteresser samt omsetninger. Per. 20. april 2021 er følgende verdipapirforetak er registrert som brukere av NOTC-systemet:
Utsira (Svalbard)
Utsira er en mindre øy beliggende ca 30 km utenfor Tjuvfjorden på sydsiden av Edgeøya, Svalbard, og regnes til øygruppen Tusenøyane. Tufsen er en holme 2 km nordøst av Utsira, med enkelte skvalpeskjær rundt.
Utsira har et areal på 3 ha, mens Tufsen er i underkant av 3 daa. Begge er flate og lave uten spesielle høydetrekk. Utsira er naturligvis oppkalt etter Utsira på fastlandet, som også befinner seg for seg selv ute i havet. Den lille holmen er gitt navnet Tufsen i betydning ubetydelig.
Avstanden til Kong Ludvigøyane i nord er 14 km, til Meinickeøyane i øst 15 km og Tiholmane i sydøst ca 20 km.
Blåfjella-Skjækerfjella nasjonalpark
Blåfjella-Skjækerfjella nasjonalpark (sørsamisk: ) er Norges 4. største nasjonalpark, beliggende i skog- og fjellområdene nordøst i Trøndelag; inn til svenskegrensen. Parken ble opprettet 17. desember 2004 for å beskytte et karakteristisk fjellandskap med innslag av urskog, og den dekker et område på 1 924 km². Samme dag ble Lierne nasjonalpark opprettet, litt lengre øst.
Den har flere verneformål, med et stort uberørt verneområde, viktige landskaps- og naturtyper, viktig rekreasjonsterreng, samisk natur- og kulturbruk, samt ulike kulturminner. I tilknytning til parken ligger også et landskapsvernområde og fire naturreservater.
Nasjonalparken ligger i kommunene Verdal, Steinkjer, Snåsa (halve kommunen), Grong og Lierne; og den grenser opp til Skjækra landskapsvernområde, Arvasslia naturreservat, Berglimyra og Klumplifjellet naturreservat, Gaundalsmyra naturreservat og Storfloa naturreservat. Parken tar opp i seg eksisterende Gressåmoen nasjonalpark (etablert 1970, 151 km²), som blir et område hvor storviltjakt er forbudt.
Geografi, landskap, geologi
Man kan grovt sett si at nasjonalparken avgrenses av Verdalen i sør, Sverige og Lierne i øst, Grong i nord og Snåsa i vest. Lierne nasjonalpark ligger litt lengre øst, i sin helhet i Lierne kommunes østlige del.
Parken består av to nesten adskilte områder. Det sørlige området rundt Skjækerhatten og de øvrige Skjækerfjella byr på frodige daler og topper opp mot 1 000-1 100 moh; I det nordlige/østlige området ligger Blåfjella i øst med flere tette topper, blant annet Midtiklumpen (1333 moh) som er parkens høyeste fjell; og det karrige nordlige området rundt Gressåmoen, Almedalen og Bukvassfjellet. Den tidligere nasjonalparken fra 1970 lå i dette området. Et smalt midtområde som bare delvis er med i parken omfatter noen fjellgårder rundt sjøene Skjelbreien, Gjevsjøen og Holderen.
Landskapet sør i parken består av flere ulike bergarter som gir grunnlag for en frodig vegetasjon. Nord i parken finnes næringsfattige gneisbergarter, som er årsak til den mer sparsomme vegetasjonen der. Landskapet veksler mellom urskog, lauvskog, barskog, myrer og høyfjell.
Området rundt fjellet Raudfjellet er regulert utenfor nasjonalparken, fordi det er mulig at det her finnes en drivverdig forekomst av bergarten serpentin. Serpentin inneholder magnesiumoksid og jernoksid, noe som har bidratt til å gi fjellet det navn og karrige landskap.
Flora og fauna
Landskapet er preget av myrer med fattig vegetasjon. Karakterarter er bjørneskjegg, kvitlyng og tranebær. Her finnes også bakkemyrer med rome og blåtopp. Nasjonalparken tilhører det området hvor grana først innvandret til Norge. Parken har flere rødlistearter. Floraen består ellers av alt fra kystplanter til innlandsplanter.
Nasjonalparken har tilhold for 28 arter av pattedyr. Den er yngleområde for fjellrev, og det finnes også bjørn, jerv og gaupe her. Jerven er den sørlige bestanden av den skandinaviske stammen. I alt er det registrert 28 pattedyrarter her. Småspove kan ofte sees på myrene i parken. Flere av fugleartene står på rødlista.
Kulturminner
Området har en lang rekke sørsamiske kulturminner, og i deler av parken (særlig i Verdal og Snåsa) har det vært drevet setring, fjellbeiter og fjellslåtter.
Fjellgårder med sine kulturlandskap finnes flere steder i og inntil parken. Parkens yttergrense går utenom Gaundalen og Gjevsjøen, som begge ligger mellom parken og svenskegrensa. Gressåmoen i nordvest er også bebodd, mens Holderen, som eies av Statskog, Gaunmoen og Gjevsjøen Vestre er fraflyttet.
Forvaltning og bruk av området
Lierne nasjonalparksenter er informasjonssenter for Blåfjella-Skjækerfjella. Statens naturoppsyns kontor på Steinkjer har oppsyn med parken. Det drives (samisk) reindrift i nasjonalparken, og dette er blant motivene for vernet. I tillegg er det gode muligheter for friluftsliv, jakt og fiske som skal fremmes.
Den norske turistforening (Nord-Trøndelag Turistforening, NTT) har hyttene Skjækerdalshytta, Sætertjønnhytta, og Bekkstuggu ved Holden fjellgård. Turisthytta på Gressåmoen fjellgård ligger like utenfor nasjonalparkgrensa. Det er private hytter ved flere (sesong)bebodde fjellgårder.
Stortingsvalget 1888
Stortingsvalget 1888 ble avholdt i Norge i 1888 som indirekte valg til det 38., 39. og 40. ordentlige storting.
Valgordning
I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.
Menn over 25 år med eiendom eller inntekt av en viss størrelse var kvalifisert for stemmerett. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn innført i 1898. Kvinner hadde ikke stemmerett. 187 997 menn var stemmerettskvalifisert. 128 368 hadde stemmerett. Av disse stemte 90 416.
Valgtingene ble holdt i perioden 8. juli - 29. november 1888. 422 valgting i landdistriktene utpekte totalt 1 254 valgmenn. 39 valgting i byene utpekte totalt 520 valgmenn. Valgmannstingene ble holdt i perioden 1. august - 5. desember 1888. Valgtinget i Trondenes, Tromsø amt, ble underkjent, med omvalg 4. mars 1889 og nytt valgmannsting 16. mars 1889. Det 38. ordentlige storting ble konstituert 1. februar 1889.
Politikk
I Haugesund ble det for første gang gjennomført valgstreik i protest mot Bondeparagrafens konsekvens.
Programmer:
Valget ga stor framgang for partiet Høyre. Venstre hadde splittet seg i Moderate Venstre og Rene Venstre, og mistet mange stemmer på grunn av det tilsynelatende kaoset. Moderate Venstre hadde utspring i kretsen rundt Johan Sverdrup, mens Rene Venstre var en mer radikal fløy. Sistnevnte gikk til valg under navnet Venstre. Moderate Venstre fikk ikke nok stemmer til å beholde flertallet, men regjeringen Sverdrup valgte likevel å sitte videre. Det førte til stor misnøye mot regjeringen. I 1889 fremmet Høyre et mistillitsforslag Johan Sverdrups regjering, men før det gikk til votering søkte regjeringen avskjed. Den hadde skjønt at den ikke ville overleve en slik votering. Emil Stang d.e. dannet deretter sitt første ministerium.
Resultat
I valgene før 1906 kunne man stemme på flere kandidater. Dessuten var kandidatene ikke alltid knyttet til et parti. Derfor blir fordelingen av stemmene mellom partiene noe skjønnsmessig.
Valgmennenes partitilknytning
Kilde: Stortinget og statsraadet
1 Valget i Haugesund skulle ha utpekt åtte valgmenn. Det møtte kun to velgere, så valgmannsplassene ble ubesatt.
SønderjyskE Ishockey
SønderjyskE Ishockey er en dansk ishockeyklubb fra Vojens. Før inkludering i Sønderjysk Elitesport 2004 klubben var kjent som IK Jylland (2003–04), Vojens Lions (1997–2003) og Vojens Hockey Club (stiftet 1963), som fortsatt er den overordnede klubben.
SønderjyskE Ishockey har vunnet det danske mesterskape 6 ganger i 1979, 1980, 1982, 2006, 2009 og 2010. Laget trenes av Mario Simioni, som har vært på kontoret siden 2004 og har tidligere Vojens spiller John Lund som sin assistenttrener.
Trond Moltzau
Trond Moltzau (født 12. desember 1944, død 16. juni 2014 ) var generalløytnant i Luftforsvaret. Han var utdannet jagerflyver fra Luftforsvarets flygeskole og uteksaminert fra Luftkrigsskolen. Han var blant annet sjef for Luftkrigsskolen og Forsvarets overkommando/Sentralstaben og han var norsk representant i Militærkomitéen i NATO.
Michael Frede
Michael Frede (født 31. mai 1940, Berlin i Tyskland, død 11. august 2007, Agios Minas i Hellas) var en tysk professor og forsker i klassisk filosofi. Han befattet seg spesielt med Aristoteles og stoikerne og arbeidet blant annet ved Universitetet i California, Berkeley og University of Oxford.
Engelsk 1. divisjon 1919–20
'''Engelsk 1. divisjon 1919–20''' var den 28. sesongen i Football League. West Bromwich Albion vant sin første ligatittel.
Michael Frede
Frede var gift to ganger, med Dorothea von Nicolai og dernest med Gabriele Thiede. Etter dette levde Frede i samboerskap med Katerina Ierodiakonou. Frede etterlot seg fire barn fra sine tidligere ekteskap.
Engelsk 1. divisjon 1919–20
Ordinært ligaspill ble gjenopptatt i 1919 etter fire års opphold på grunn av første verdenskrig. Chelsea var egentlig klare for nedrykk til 2. divisjon etter at klubben kom på nest siste plass i sesongen 1914–15. Senere ble det avslørt at den avgjørende kampen mellom Manchester United og Liverpool var fikset, slik at Manchester United vant 2-0 og beholdt plassen i 1. divisjon. Fire spillere fra Liverpool og tre spillere fra Manchester United ble utestengt fra fotball på livstid. Liverpool-spillerne ble benådet i 1919 på grunn av sin innsats under første verdenskrig og Manchester United-spillerne ble benådet så sent som i 1945.
Football Leagues årlige generalforsamling (Annual General Meeting - AGM) i 1919 besluttet at Manchester United og Liverpool skulle beholde sine plasser i 1. divisjon, da ingen i ledelsen av klubbene hadde noe med kampfiksingen å gjøre. Etter en diskusjon om ligaens fremtidige struktur, besluttet de derfor å utvide 1. divisjon fra 20 klubber til 22 klubber. På grunn av at Chelsea var blitt skadelidende av kampfiksings-skandalen, fikk de beholde plassen. Tottenham Hotspur fikk ikke beholde plassen automatisk til tross for utvidelsen, men måtte søke på lik linje med seks 2.-divisjonslag. Det ble så avholdt avstemning om hvilken klubb som skulle få den siste plassen i 1. divisjon. Chelsea og de to beste klubbene fra 2. divisjon sesongen 1914–15 var allerede klare. Woolwich Arsenal, som kort tid etter forkortet klubbnavnet til Arsenal, hadde bare havnet på 5.-plass i 2. divisjon i 1914–15 men vant avstemningen og fikk den ledige 1.-divisjonsplassen. Det ble i etterkant påstått at Arsenal hadde betalt store penger for å bli valgt inn, men det har aldri blitt funnet noen beviser som kan underbygge noen påstander om uregelmessigheter ved valgprosessen.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1919–20:
Hoppe
En hoppe eller (når den er voksen) merr (av norr. marr) er et hunndyr i hestefamilien. Betegnelsen brukes om alle hestedyr og kameler. Blir hoppa brukt i avl, kalles den avlshoppe. En hest av hannkjønn kalles hingst eller (hvis den er kastrert) vallak.
Hans Bänninger
Hans Bänninger (født 17. mars 1924, død 22. august 2007) var en sveitsisk ishockeyspiller som deltok i de olympiske vinterleker 1948 i St. Moritz og 1952 i Oslo.
Bänninger vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.
Ishockeyturneringen ble avviklet som en enkeltserie med ni lag, der alle lagene møttes en gang. Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.
Hoppe
Bruk
Hopper blir brukt i all hestesport, selv om det er noen som foretrekker hingster framfor hopper. Beduinene foretrakk hopper på sine tokter, fordi hingstene ville vrinske til hestene i motstandernes leir, mens hoppene holdt stilt.
Hopper er også brukt til melkeproduksjon, spesielt blant nomader og tidligere nomadefolk i Sentral-Asia. Gjæret hoppemelk, kjent som kumiss, er nasjonaldrikken i Kirgisistan. Hoppemelk blir også produsert i Norge. Noen mener at hoppemelk kan drikkes av melkeallergikere, noe som blir tilbakevist av Norges Astma- og Allergiforbund. Urinen fra hopper er den aktive ingrediensen som blir brukt til produksjon av legemiddelet Premarin (PREgnant Mares uRINe) i USA, noe som er omstridt.
Egil Omdal
Egil Omdal (født 1937) er pensjonert militær flyver og offiser. Han fikk av med graden generalmajor i Luftforsvaret. Han har blant annet vært sjef for Bodø hovedflystasjon, stabssjef ved Forsvarskommando Nord-Norge og kommandør for Luftstridskreftene i Sør-Norge.
Daniele Righi
Daniele Righi (født 28. mars 1976 i Colle Val d'Elsa) er en tidligere profesjonell italiensk landeveissyklist. Han la opp etter 2012-sesongen etter å ha syklet for det italienske laget Lampre siden 2003.
Cornelis Johannes van Houten
Cornelis Johannes van Houten (født 1920 i Haag, død 24. august 2002) var en nederlandsk astronom. Han ble også noenganger bare kalt Kees van Houten.
van Houten tilbrakte hele sin karriere ved Leiden universitet, bortsett fra en kort periode i 1954–1956 da han var forskningsassistent ved Yerkesobservatoriet. Han fullførte sin doktorgrad i 1952, avbrutt av andre verdenskrig.
I en felles kreditert trio med Ingrid og Tom Gehrels, ble han en felles-oppdager av mange tusen asteroider. Gehrels brukte teleskopet ved «Palomar Observatory» og sendte de fotografiske platene av observasjonene til paret van Houten ved «Leiden Observatory», som analyserte dem for nye asteroider. Trioen er sammen kreditert for oppdagelsen av flere tusen asteroider.
To av asteroidene de oppdaget ble navngitt til ære for marsroverne Spirit og Opportunity, gitt navnene 37452 Spirit og 39382 Opportunity etter forslag fra oppdagerne.
Han studerte også den radielle hastigheten til nære binære stjerner. Han sluttet aldri med sitt arbeide, men fortsatte å være aktiv, og publiserte artikler helt opp til sin død, om asteroider og binære stjerner.
Kunståret 1365
Kunståret 1365 er en oversikt over hendelser, fødte og avdøde kunstnerpersonligheter i 1365.
Dødsfall
1365 in art
Montargis
Montargis er en kommune i departementet Loiret i regionen Centre-Val de Loire det sentrale nordlige Frankrike. Byen ligger omkring 110 km syd for Paris og 70 km øst for Orléans i Gâtinais.
Montargis er den nest største byen i Loiret, etter Orléans. Den ligger nær en stor skog og har småindustri og landbruk som hovednæringer.
Befolkningsutvikling
Antall innbyggere i kommunen Montargis
Kong Ludvigøyane
Kong Ludvigøyane er en mindre øygruppe beliggende ca 20 km utenfor Tjuvfjorden på sydsiden av Edgeøya, Svalbard, og regnes til øygruppen Tusenøyane. De er de nordvestligste av Tusenøyane og består av fire mindre øyer og flate holmer. Øyene totalt har anslagsvis noe over 1 km² landareal, hvorav den største er Ækongen på ca 0,7 km² (ca 1,5 ganger Hovedøya), mens største høyde er 18 moh. på samme øy.
Øyene har fått navn etter Kong Ludwig II av Bayern, uten han har noen direkte forbindelse med dem. Første landstigning av Theodor von Heuglin i 1870 under hans ekspedisjon til Svalbard og Novaja Semlja (1870-71).
Fra vest er Kong Ludvigøyane navngitt som følger:
Avstanden til Kvalpynten på Edgeøya i nordvest er ca 20 km, til Bölscheøya i sydøst er 10 km, Utsira i syd 14 km og Spitsbergen i vest ca 90 km.
Kreativt Forum
Kreativt Forum eller KF er en norsk forening for alle som arbeider aktivt med reklame (kreativ kommersiell kommunikasjon). Kreativt Forum ble opprinnelig stiftet i 1967. Sammen med Reklamebyråforeningen, som har røtter tilbake til Kristiania Annoncebureu Forening fra 1911, etablerte det gamle KF «nye» KF i 2003. Foreningen skal ivareta medlemmenes næringsinteresser og gir blant annet ut en årlig reklamepris, Gullblyanten, til beste bidrag innsendt fra reklamebyråene.
I 2008 fusjonerte Kreativt Forum med Designbyråforeningen. Etter noe tids forhandlinger ble de to organisasjonene enige om en felles strategisk samarbeidsplattform. KF samler nå nær 50 design- og reklamebyråer. Fusjonen ble vedtatt på DBFs ekstraordinære generalforsamling den 20. august. 15 byråer stemte for, mens 4 stemte mot.
KF magasinet er Norges eneste magasin med fokus på personer, arbeider og kreative prosesser knyttet til kreativ kommersiell kommunikasjon. Magasinet har en tretti år gammel historie med røtter tilbake til starten av Kreativt Forum, foreningen som norske kreatører organiserte seg i 1967, og som gjenoppsto i ny form 2003. Det redaksjonelle søkelyset retter seg mot kommunikasjon, reklame, design, foto, illustrasjon, merkevarer, trender – samt menneskene bak jobbene. Redaksjonen eies og drives av Kreativt Forum.
Paolo Tiralongo
Paolo Tiralongo (født 8. juli 1977 i Avola) er en tidligere profesjonell, italiensk landeveissyklist.
Han tok sin første proffseier da han vant den 19. etappen i Giro d'Italia 2011 og året etter da han vant den 7. etappen.
Bölscheøya
Bölscheøya er en øy beliggende ca 20 km utenfor Tjuvfjorden på sydsiden av Edgeøya, Svalbard, og regnes til øygruppen Tusenøyane.
Carl August Bjurstedt
Carl August Bjurstedt (født 21. desember 1929 i Lillestrøm, død 9. oktober 2019 i Røyken) var en norsk offiser. Han avsluttet den militære karrieren som generalmajor i Luftforsvaret.
Bölscheøya
Bölscheøya har anslagsvis 1,4 km² landareal, og er temmelig lav og flat. Det er blant de nordligste av Tusenøyane og avstanden til Kong Ludvigøyane i vest er ca. 10 km, til Edgeøya i nordøst ca. 13 km og Meinickeøyane i syd ca. 11 km.
Øyen er oppkalt etter Carl Bölsche (1843-93), en tysk geolog. Det er ikke kjent om han selv var i land på øyen.
Carl August Bjurstedt
Bjurstedt var utdannet luftvernartillerist fra Luftforsvarets befalsskole og Luftvernartilleriets skyte- og våpenskole i 1949-1950. Han ble uteksaminert fra Luftkrigsskolen i 1954, og tok eksamen ved Forsvarets stabsskole i 1966 og tok Forsvarets høgskole. Han var senere blant annet sjef for Rekruttskolen på Gardermoen, batterisjef Asker batteri (Nikebataljonen), Luftvernartilleribataljon Bardufoss, Luftkrigsskolen og Organisasjonsavdelingen i Luftforsvarsstaben. I 1981–1984 var han overadjutant hos kong Olav, før han senere ble stabssjef i Luftforsvarsstaben ved Forsvarets overkommando. I 1987 ble han utnevnt til generalkrigskommissær. Han var den siste i embetet, som ble nedlagt ved opprettelsen av Vernepliktsverket i 1990.
Bjurstedt var en av de åtte som bar kong Olavs båre under begravelsen, og han gikk ved siden av båren i prosesjonen.
Bjurstedt var ridder av første klasse av Dannebrogordenen (Danmark), kommandør av den Orden del Mérito Civil (Spania), Finlands hvite roses orden, Falkeordenen (Island) og Nordstjerneordenen (Sverige).
Likebehandling
Se også
Equality of treatment
Alfred Bieler
Alfred "Fredy" Bieler (født 18. april 1923 i St. Moritz, død 24. april 2013 i Zürich) var en sveitsisk ishockeyspiller som deltok i de olympiske vinterleker 1948 i St. Moritz.
Bieler vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.
Ishockeyturneringen ble avviklet som en enkeltserie med ni lag, der alle lagene møttes en gang. Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.
Gullblyanten
Gullblyanten er en årlig konkurranse og en pris for et reklamearbeid som Kreativt Forum deler ut til de beste bidragene sendt inn fra reklamebyråer i Norge. Tidligere het konkurransen Form.
Historie
Gullblyanten ble i begynnelsen utdelt av Norges Markedsforbund til en som har markert seg i reklamebransjen med kreativitet og nytenkning og satt spor etter seg. Gullblyanten ble første gang utdelt i 1960 og gikk til Arne Jonson.
I 1989 ble i Norges Markedsforbund og Kreativt Forum enige om å arrangere «Gullblyanten» som en felles reklamekonkurranse. De arrangerte konkurransen sammen første gang i februar 1990.
Krav til deltagelse i konkurransen
Konkurransen stiller krav om at det innsendte reklamearbeidet er produsert/publisert for oppdragsgivers regning eller pro bono og er godkjent for insendelse av oppdragsgiver. Arbeider kan kun sendes inn en gang. Arbeidene skal i hovedsak være laget av norske byråer i Norge. Arbeidet skal være originalt. Arbeidet skal ikke være dømt eller stanset av Forbrukerombudet, Markedsrådet og eller Næringslivets konkurranseutvalg.
== Vinnere 2012 (Grand Prix og Gull) ==
== Vinnere 2011 (Grand Prix og Gull) ==
== Vinnere 2010 (Grand Prix og Gull) ==
== Vinnere 2009 (Gull) ==
Gorazd Štangelj
Gorazd Štangelj (født 27. januar 1973 i Novo Mesto) er en tidligere profesjonell slovensk landeveissyklist.
Engelsk 1. divisjon 1920–21
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1920–21:
Carlos Alberto Torres
Carlos Alberto «Capita» Torres (født 17. juli 1944 i Rio de Janeiro, død 25. oktober 2016 samme sted) var en brasiliansk fotballspiller. Han spilte som oftest forsvar og var kaptein for i VM 1970. Albertos mål i finalen mot  i VM 1970 regnes som et av de beste mål i historien. Med kallenavnet «O Capitão do Tri» fikk han 53 landskamper og scoret åtte mål.
Biografi
4. mars 2004 kåret Pelé han til en av de hundre fremste levende fotballspillere.
I januar 2013, ble han utnevnt som én av seks ambassadører for VM i fotball 2014 i Brasil, sammen med Ronaldo, Bebeto, Mário Zagallo, Amarildo and Marta.
Alberto døde i Rio de Janeiro den 25. oktober 2016 av et hjerteinfarkt. Han var sportskommentator for den brasilianske TV-kanalen SporTV, og var på direkten i studio kun to dager før hans død, nøyaktig én måned etter tvillingbrorens dødsfall.
Rímur
Rímur (islandsk flertall rímur av ríma = rim) henspiller i islandsk litteratur spesifikt på en form for episk poesi skrevet i rímnahættir (= rímur versemål), det vil si på vers som rimer.
Definisjon
Rimur består av allitterasjon (bokstavrim) og av to eller fire linjer i hvert vers. Med alle variasjoner er et hundretall av disse versemål, men kan bli gruppert i anslagsvis ti familier. Flertallsbøyningen rímur blir benyttet enten som vanlig flertallsbøyelse, betegner da to eller flere rímur, men også spesifikt for mer omfattende arbeid, da bestående av mer enn et ríma som en helhet. Diktet Ólafs ríma Haraldssonar betyr da en epikk om Ólafr Haraldsson i en ríma, mens Núma rímur er en epikk i flere deler om Numa Pompilius.
Bakgrunn
Den tidligste formen for rímur går tilbake til 1300-tallet, Ólafs ríma Haraldssonar av Einarr Gilsson (f. ca. 1320), bevart i Flateybok, er vanligvis betraktet som den eldste formen for ríma. På denne tiden endret den poetiske smaken seg i Norge og på Island og de øvrige norrøne områdene, inklusiv Færøyene. Kvadet var formelt og krevende, og ble avløst av den fortellende folkevisa og middelalderballaden. Inspirasjonen kom fra Frankrike via Skottland og til dels Danmark.
I motsetning til skaldekvadene var folkevisene enkle, lette å synge, og med ingen regelbundet allitterasjon, dog med enderim (hel- og halvrim). Øyensynlig er den islandske rímur preget av den samme smaksendringen, spesielt til folkevisas folkelighet, men til dels fortsatt preget av fortidens regelbundethet. Rímur har sin bakgrunn i skaldekvad, men preget av de nye strømningene fra kontinentet. Det store flertallet av rímur-dikt var skrevet på basis av en allerede eksisterende skrevet fortelling.
Nedgang og kontinuitet av rímur
På 1800-tallet utga lyrikeren Jónas Hallgrímsson innflytelsesrik kritikk av Núma rímur av Sigurd Breidfjord (Sigurður Breiðfjörð) og på genren som helhet. På den samme tiden introduserte Jónas Hallgrímsson og andre romantiske poeter en ny kontinental verseform i islandsk litteratur og populariteten til rímur begynte å dale. Likevel ble mange av de mest populære dikt på Island i løpet av 1800-tallet og 1900-tallet skrevet som rímur, inkludert Bólu-Hjálmar, Sigurd Breidfjord, Einar Benediktsson, Steinn Steinarr, Örn Arnarson og Þórarinn Eldjárn. På slutten av 1900-tallet var lyrikeren Sveinbjörn Beinteinsson den best kjente rímur-poeten.
Den innflytelsesrike filologen Sigurður Nordal har skrevet om emnet rímur:
Mange forfattere gjennom tidene kan ha avtalt med Nordal, siden det finnes mange eksempler på rímur som ble senere blitt omgjort til prosafortellinger.
Aalborg Pirates
AaB Ishockey er en dansk ishockeyklubb fra Aalborg, som spiller i de øverste danske serien, Superisligaen. AaB Ishockey ble opprettet i 1967 som en avdeling for sports klubb AaB, som på den tiden hadde fotball og cricket på programmet. I 1980 AaB Ishockey skilt fra AaB i foreningsregi, men fortsatte under dette navnet fram til 1997. I 1997 fusjonerte det med AaB Ishockey klubb Aalborg (Aalborg IK) og 1997 til 2003 skjedde Aalborg elite ishockeylag som Aalborg Ishockey Klub (AIK). Fra 2003 laget igjen dukket opp under navnet AaB Ishockey. Klubben har vunnet en eneste danske mesterskapet i 1981, men har også vunnet flere sølvmedaljer. Klubben er en del av AaB Group, som også driver en profesjonell fotball og håndball.
AaB Ishockey spiller sine hjemmekamper i Gigantium med 5000 tilskuerplasser er den største ishockey arena Danmark siden 2007. Den nye arenaen erstattet den gamle Aalbog Skøjtehal bygd i 1967.
Vorbasse
Vorbasse er en mindre by i Sydjylland i Danmark med 1.250 innbyggere (2011), beliggende i Vorbasse Sogn. Byen ligger i Billund kommune, Region Syddanmark. I byen ligger Vorbasse kirke.
Franciszek Gągor
Franciszek Gągor (født 8. september 1951, død 10. april 2010) var en polsk general og sjef for generalstaben i den polske hær mellom 2006 og 2010.
Han omkom sammen med Polens president Lech Kaczyński i en flystyrt 10. april 2010 nær Smolensk.
Liv
Gągor var født i 1951 i  Koniuszowa  nær  Nowy  Sącz.
Joasj
Joasj er et navn på flere personer i Bibelen:
Joas
Kunståret 1364
Kunståret 1364 er en oversikt over hendelser, fødte og avdøde kunstnerpersonligheter i 1364.
Dødsfall
1364 in art
Lyskaster
Lyskaster er et generelt uttrykk for en type lampe som brukes for å «kaste» lys, ofte i scenesammenheng, eller ved utstillinger etc. Avhengig av typen lyskaster har den varierte innstillinger, slik som størrelse på lysstrålen, fokus på lysstrålen (slik som på f.eks. et kamera), plass for fargefilter, låvedører (skyggeklaffer), og små metallplater med utskåret mønster (gobo).
Ofte er mange, om ikke alle, av disse innstillingene mulig å justere fra lysbordet. Lampen kalles da for en «intelligent lyskaster» (eng. intelligent fixture), slik som f.eks. et movinghead eller en scanner).
Gunnar Rolland
Gunnar Rolland (født 1948) er pensjonert generalmajor i Luftforsvaret. Han er utdannet jagerflyger fra Luftforsvarets flygeskole og han er uteksaminert fra Luftkrigsskolen. Han har blant annet vært sjef for Luftforsvarets stabsskole, sjef for Ørland hovedflystasjon og kommandør for luftstridskreftene i Sør-Norge. Hans siste oppdrag før pensjonering var som kommandant ved Bergenhus festning.
Utmerkelser
Han er tildelt Forsvarsmedaljen, Vernedyktighetsmedaljen og Oslo Militære Samfunds hederstegn, samt er utnevnt til offiser av Oranje-Nassau-ordenen.
Frederik Adler Pløyen
Frederik Adler Pløyen (født 2. juli 1764 i Kristiansand, død 8. februar 1849 i København) var en dansk diplomat og embetsmann. Han var far til Christian Pløyen.
Han ble sendt til Helsingør for å gå på skole i 1780, og tok examen artium i 1782. Han avla examen philosophicum i 1783, og ble cand.jur. i 1786. Pløyen var først huslærer, deretter ansatt i Utenriksdepartementet fra omkring 1791. Her var han først fungerende legasjonssekretær i Berlin, deretter konsulatssekretær i Alger 1792–1794, legasjonssekretær i Stockholm 1795–1798, og sekretær i Utenriksdepartementet 1798–1825. Mislykkede forhandlinger som endte med store finansielle tap for statskassen, samt en påstått upassende bemerkning om kongen, var medvirkende til at Pløyen ble avskjediget i 1825, dog i nåde og med pensjon.
Trichogrammatidae
Trichogrammatidae er en gruppe i ordenen vepser. De hører til blant parasittvepsene og er en familiegruppene av Vepser. Larvene lever som parasitter i egg av andre insekter.
Utseende
Kroppen er kompakt og mellom 0,3 og 1,2 millimeter lang. Vingene er klare eller svakt røykfarget. De mangler årenett, men vingene har små korte hår på overflaten. Framvingene er smale ved roten, men utvider seg snart til en rund form, omtrent som en paddleåre. Bakkanten og spissen har lange hår langs randen. Antennene er trådformet og har mellom 5 og 9 ledd.